
ΕΦΗΜΕΡΙΣΤΗΣΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

14 ΦΕΒΡΟΥΑΡΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

72 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης κοινόχρηστης δασικής 148 στρεμ. 
στη θέση «Κορεζα» (Γέφυρα Κερασιάς) κοινότητας Κορυφών Ν.· 
Καβάλας. 1 

ΠΟΛΕΟΔΟΜΙΑ 

' ΑΠΟΦΑΣΕΙΣ 

Έγκριση προδιαγραφών και τιμολογίου για την εκπόνηση μελετών 
εφαρμογής πολεοδομικής .μελετών στις περιοχές Β' Κατοι¬ 
κίας. . 2 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 20 (1) 

Κήρυξη αναδασωτέας έκτασης κοινόχρηστης δασικής 148 στρεμ. στη 

θέση «Κορεζα» (Γέφυρα Κερασιάς) κοινότητας Κορυφών Ν. 

Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 


532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίου;: 

α) 160417/1180/8.7.80, β) 182447/3049/24.9.80 

5. Τηυ 6433/21.12.90 πρόταση του δασαρχείου Καβάλας με την 
οποία προτείνεται η κήρυξη της έκτασης που αναφέρεται στο θέμα ως 
οιναδασωτέας, αποφασίζουμε: 

Κηρύσσουμε αναδασωτέα με σκοπό την προστασία των δασικών εδά- 
φων & του δασικού περιβάλλοντος για την αναδημιουργία του δάσους 
με φυσική ή τεχνιτή αιναδάσωση και για να αποκλεισθεί η διάθεση της 
έκτασης η οποία κάηκε στην πυρκαγιά της 29.8.90 στη θέση «Κορεζα» 
(Γέφυρα Κερασιάς) για άλλη χρήση τη δημόσια κοινόχρηστη δασική 
έκταση εμβαδού 148 στρ. που βρίσκεται στη θέση «Κορεζα» (Γέφυρα 
Κερασιάς) κοινότητας Κορυφών και προσδιορίζεται από τα στοιχεία 1, 
2, 3, 4, 5, 6, 7, 8, 9, 10, 1 και έχει όρια: 

Ανατολικά: Κοινόχρηστη δασική έκταση 

Δυτικά: Κοινόχρηστη δασική έκταση 

Βόρεια: Κοινόχρηστη δασική έκταση 

Νότια: Κοινόχρηστη δασική έκταση, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 
Η απόφαση αυτή να δημοσιευθεί στην Εφημερίδα τής Κυβερνήσεως. 

Καβάλα, 7 Ιανουάριου 1991 

Ο Νομάρχης 
ΧΡ. ΑΘΑΝΑΣΙΑΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. οικ. 3564/1106 (2) 

Έγκριση προδιαγραφών και τιμολογίου για την εκπόνηση μελετών 

εφαρμογής πολεοδομικής μελετών στις περιοχές Β' Κατοικίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/85 «Περί Κυβερνήσεως και Κυβερνητικών Οργά¬ 
νων». 

2. Το Ν. 716/77 «Περί μητρώου μελετητών και αναθέσεως και εκ- 

πονήαεως μελετών» και τα Προεδρικά Δ/γματα που εκδόθηκαν σε εκτέ¬ 
λεσή του. . 

3. Το Ν. 1337/83 «Περί επεκτάσεως πολεοδομικών σχεδίων κ.λπ.» 
όπως τροποποιήθηκε και συμπληρώθηκε με τους Νόμους 1512/85, 
1647/86, 1772/88 και 1892/90 και τα Προεδρικά Διατάγματα και 
αποφάσεις που εκδόθηκαν σε εκτέλεσή τους. 

4. Το Π.Δ. 16.8.85 (ΦΕΚ 416Δ/30.8.85) «Πολεδόμηση περιοχών 
δεύτερης κατοικίας μέσα στις ΖΟΕ και σχετικές ρυθμίσεις». ’ 

5. Το Π.Δ/γμα 696/74 «Περί αμοιβών μηχανικών κ.λπ.» όπως 
τροποποιήθηκε και συμπληρώθηκε με το Π.Δ/γμα 515/89. 

6. Την Πράξη 534 της Συνεδρίας 40/28.11.90 του Κεντρικού 
ΣΧΟΠ. 

7. Την Πράξη 550 της Συνεδρίας 41/5.12.90 του Κεντρικού 
ΣΧΟΠ. 

8. Την Πράξη 558 της Συνεδρίας 42/12.12.90 του Κεντρικού 
ΣΧΟΠ. 

9. Την αρ. οικ. 85104/2589 απόφαση Υπουργού ΠΕΧΩΔΕ (ΦΕΚ 

808Β/ 27.12.90) «Μεταβίβαση αρμοδιοτήτων του Ύπ. ΠΕΧΩΔΕ 
στον Γεν. Γραμματέα, στους Γ.Δ/ντες και στους Προϊσταμένους Δ/ 
νσεων και τμημάτων του Υπουργείου Περιβάλλοντος, Χωροταξίας και 
Δημοσ. Έργων, αποφασίζουμε: ® 

Εγκρίνουμε α) τις προδιαγραφές και το τιμολόγιο για την εκπόνηση 
των μελετών εφαρμογής των πολεοδομικών μελετών στις περιοχές Β' 
κατοικίας, β) την κωδικοποίησή τους σε ενιαίο κείμενο όπως φαίνεται 
στο συνημμένο παράρτημα. 

Η απόφαση αυτή ισχύει από τη δημοσίευση της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεώς. 

Αθήνα, 30 Ιανουάριου 1991 

Με εντολή Υπουργού 
Ο Γεν. Δ/ντής 

ΚΩΝ/ΝΟΣ ΠΑΥΛΟΠΟΥΛΟΣ 


.ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΙ ΤΙΜΟΛΟΓΙΟ 

Για τις εργασίες εφαρμογής των Πολεοδομικών μελετών Ε.Π.Α. στις 
περιοχές Β' κατοικίας. 

ΓΕΝΙΚΑ 

Η εφαρμογή των Πολεοδομικών μελετών Ε.Π.Α. στις περιοχές Β'. 
κατοικίας περιλαμβάνει εργασίες. χ 

Α. Σύνταξη Κτηματογραφικού υπόβαθρου - Εφαρμογή Π.Μ. 

Β. Υψομετρικές μελέτες. 

Γ. Σύνταξη της Πράξης Εφαρμογής. 

Η περιοχή στην οποία εκτείνονται οι εργασίες, καθορίζεται από το 
Π.Δ. έγκρισης της Πολεοδομικής μελέτης ή από τη σύμβαση ανάθεσης 
των σχετικών εργασιών στον ανάδοχο. 

Οι επί μέρους απαραίτητες εργασίες ανά κεφάλαιο είναι: 

Α. Σύνταξη Κτηματογραφικού υπόβαθρου - Εφαρμογή Π.Μ. 

1. Πύκνωση του τριγωνομετρικού δικτύου. 

2. Επεξεργασία δηλώσεων. 

3. Σύνταξη κτηματογραφικού υπόβαθρου και κτηματολογικών πινά¬ 
κων. 

.4 Σύνταξη κτηματογραφικού διαγράμματος Εφαρμογής. 

Β. Υψομετρικές μελέτες 

5. Χωροσταθμικά δίκτυο 


6. Εφαρμογή αξόνων στο έδαφος - Υψομετρική μελέτη των δρόμων 
Γ. Σύνταξη Πράξης Εφαρμογής 

7. Συμπλήρωση πίνακα πράξης εφαρμογής για περιοχές με εισφορές 
- πίνακες επικειμένων 

8. Σχεδίαση διαγράμματος πράξης εφαρμογής για περιοχές με ει¬ 
σφορές. 

9. Σημμετοχή στις διαδικασίες κύρωσης - επεξεργασία ενστάσεων 
κ.λπ. - Σύνταξη γενικής έκθεσης. 

10. Σύνταξη Πράξεων επιβολής εισφοράς, και των εντύπων που τις 
συνοδεύουν. 

11. Αρχειοθέτηση στοιχείων για χρήση Η-Υ. 

ΚΕΦΑΛΑΙΟ Α 

ΣΥΝΤΑΞΗ ΚΤΗΜΑΤΟΓΡΑΦΙΚΟΥ ΥΠΟΒΑΘΡΟΥ - 
ΕΦΑΡΜΟΓΗ Π.Μ. 

1 · Άρθρο 1. 

Πύκνωση τριγωνομετρικού δικτύου 

Η εξάρτηση των εργασιών που αναφέρονται στις προδιαγραφές αυτές 
θα γίνει από το υφιστάμενο κρατικό τριγωνομετρικό δίκτυο και ειδικώ- 
τερα από το τριγωνομετρικό δίκτυο που εγκαταστάθηκε στη φάση της 
Τοπογραφικής αποτύπωσης της περιοχής ή στη φάση της λήψης των 
φωτοσταθερών σημείων. Στον μελετητή παραδίδονται από την Δ/νουσα 
Υπηρεσία τα χρησιμοποιηθέντα ή και ιδρυθέντα νέα τριγωνομετρικά ση¬ 
μεία. . .. 

Στην περίπτωση που θα χρειασθεί πύκνωση του παραπάνω τριγωνο¬ 
μετρικού δικτύου αυτή θα γίνει σύμφωνα με τις προδιαγραφές του άρ¬ 
θρου 112 του Π.Δ. 696/74. 

Το δίκτυο πύκνωσης θα προεγκρίνετάι απαραίτητα από τον εργοδότη 
και θα πρέπει να αποφεύγεται ο προσδιορισμός νέων τριγωνομετρικών 
με οπισθοτομίες ή ΗΑΝ5ΕΝ. 

Τα ιδρυόμενα τριγωνομετρικά σημεία θα πρέπει να είγαι, όσο το δυ¬ 
νατό, ορατά από μεγαλύτερη περιοχή και εύκολα προσιτά για μελλο¬ 
ντική χρησιμοποίησή τους, που είναι και ο κύριος σκοπός της ίδρυσής 
τους, θα σημαίνονται μόνιμα, σύμφωνα με τις προδιαγραφές του άρθρου 
112 του Π.Δ. 696/74. 

Ο υπολογισμός του τριγωνομετρικού δικτύου θα γίνεται με βάση την 
αζιμουθιακή προβολή ΗΑΤΤ, και οι συν/νες που προκύπτουν θα μετα- 
τρέπονται απαραίτητα στο Μερκατορικό προβολικό σύστημα των 3ο. 

Το προβολικό σύστημα αζιμουθιακής προβολής ΗΑΤΤ θα χρησιμο¬ 
ποιείται κατ’ εξαίρεση; στις περιπτώσεις εφαρμογής που το υπόβαρο της 
πολεοδομικής μελέτης έχει συνταχθεί με βάση την αζιμουθιακή προ¬ 
βολή ΗΑΤΤ. 

Η θέση των τριγωνομετρικών σημείων (νέων και χρησιμοποιηθέντων 
για ίδρυση ή και εξάρτηση) θα σημειώνεται στο διάγραμμα εφαρμογής 
της ρυμοτομίας, εφ’ όσον περιλαμβάνονται σ’ αυτό, και οι συντενταγμέ- 
νες τους θα αναγράφονται στο διάγραμμα εφαρμ. ρυμοτ. και στους πίνα¬ 
κες στοιχείων ανά Ο.Τ. 

Επίσης θα υποβάλλεται διάγραμμα τριγωνισμού κατάλληλης κλίμα¬ 
κας στο οποίο θα σημεώνονται: σκαρίφημα αναγνώρισης των ιδρυθέ- 
ντων νέων τριγωνομετρικών με τις σχετικές εξασφαλίσεις τους, περι¬ 
γραφή της θέσης τους.και της σήμανσής τους, οι συν-νες τους και που 
αναφέρονται αυτές, (προβολικό σύστημα, Κ.Φ.Χ.) 

Για το παραπάνω διάγραμμα θα παραδίδονται το πρωτότυπο, μία 
διαφανής αδιάσταλτη φωτοτυπία και τρεις κοινές φωτοτυπίες. 

Η πληρωμή των εργασιών του άρθρου αυτού θα γίνεται σύμφωνα με 
το’άρθρο 5 του Π.Δ. 696/74, όπως τροποποιήθηκε με το άρθρο 4 του 
Π.Δ. 515/89 

Άρθρο 2. 

Παραλαβή και ταξινόμηση δηλώσεων ιδιοκτησίας 

Η ευθύνη της συλλογής δηλώσεων ιδιοκτησίας ανήκει στους Ο.Τ.Α. 

Ο μελετητής: - 

1. Παραλαμβάνει βάσει πίνακα τις δηλώσεις ιδιοκτησίας από τους 
Ο.Τ.Α. ή την Επιβλέπουσα Υπηρεσία 

2. Τις ταξινομεί κατά Ο.Τ. 

3. Εντοπίζει τα συμβόλαια που έχουν συνταχθεί μετά τις 10.3.82. 

Εφόσον υπάρχουν ιδιοκτησίες μεγαλύτερες των 4 στρ., για τις οποίες 

δεν έχουν προσκομισθεί δηλώσεις ιδιοκτησίας και συμβόλαια, ο ανάδο- 
χος τις επισημαίνει και η Υπηρεσία ζητάει από το οικείο Υποθηκοφυλά- 
κειο αντίγραφο της μερίδας του φερόμενου ιδιοκτήτη και το χορηγεί 

στον ανάδοχο. Τα σχετικά έξοδα συμπεριλαμβάνονται στην τιμή του άρ¬ 
θρου αυτού. 

Οι'εργασίες του άρθρου αυτού γίνονται για όλες τις δηλώσεις ιδιοκτη¬ 
σίας, τόσο γι αυτές που παραδίδονται στο μελετητή στην αρχή της μελέ¬ 
της όσο και γι αυτές που συγκεντρώνονται κατά τη διάρκεια του πρώτου 
τρίτου της προθεσμίας για το Κεφ. Α. Οι υπόλοιπες δηλώσεις εξετάζο¬ 
νται με τις ενστάσεις μετά την ανάρτηση. 

Για τις παραπάνω εργασίες η τιμή ορίζεται σε δρχ. 35 (Τριάντα πέ¬ 
ντε) ανά δήλωση. 

Άρθρο 3. 

Σύνταξη Κτηματογραφικού διαγράμματος και 
Κτηματολογικών πινάκων 

Τα Τοπογραφικά φωτογραμμετρικά διαγράμματα που αποτελούν το 
υπόβαθρο των ΠΜ.ΕΠΑ στις περιοχές Β κατοικίας ενημερώνονται, συ¬ 
μπληρώνονται και διορθώνονται με επίγειο έλεγχο και την αποτύπωση 
των υλοποιημένων ορίων των ιδιοκτησιών και των σημείων των κτι- 
σμάτων κ.λπ. που πρέπει να ληφθούν υπόψη για τον καθορισμό των 
Ρ·Γ. Παράλληλα γίνεται κτηματολογική αποτύπωση και επεξεργασία 
δηλώσεων ιδιοκτησίας. 

Καταρτίζονται αλφαβητικοί και αριθμητικοί πίνακες με βάση τα εμ- 
βαδά που προέκυψαν από τις δηλώσεις ιδιοκτησίας, την αποτύπωση και 
τα λοιπά κτηματολογικά στοιχεία. 

Η σειρά εκτέλεσης των εργασιών είναι η εξής: 

α. Ο μελετητής σε συνεργασία με τον Ο.Τ.Α. και την αρμόδια Πολεο- 
δομική Υπηρεσία καθορίζει τις ημερομηνίες που το τοπογραφικό συνερ¬ 
γείο θα εργάζεται στις διαφορές γειτονιές της προς μελέτη περιοχής. Ο 
μελετητής με ευθύνη και δαπάνη η οποία του αποδίδεται σε απόμενο λο¬ 
γαριασμό δημοσιεύει στον ημερήσιο τοπικό τύπο και σε μία ημερήσια 
εφημερίδα Αθηνών ή Θεσσαλονίκης σε δύο συνεχείς δημοσιεύσεις, και σε 
περίπτωση έλλειψης τοπικού τύπου σε δύο ημερήσιες εφημερίδες Αθη¬ 
νών ή Θεσσαλονίκης, πρόσκληση της πολεοδομικής υπηρεσίας προς 
τους κατοίκους των περιοχών αυτών, για να παραστούν τις ημερομηνίες 
αυτές και να υποδείξουν στον εντεταλμένο μηχανικό του συνεργείου, τα 
όρια των ιδιοκτησιών τους. 

Παραλληλα και ο Ο.Τ.Α., με όσα μέσα διαθέτει, ειδοποιεί και αυτός 
τους ιδιοκτήτες της περιοχής για τις ημερομηνίκες των αυτοψιών. 

Πέραν των ως άνω πληροφοριών, ο μελετητής κατά τη διάρκεια των 
εργασιών συγκεντρώνει και συμπληρωματικές πληροφορίες για ονό¬ 
ματα ιδιοκτητών, διεύθυνση κατοικίας κ.λπ. 

β. Αποτυπώνονται τα υπολοποιημένα όρια των ιδιοκτησιών καθώς 
και τα σημεία των κτισμάτων που επηρεάζουν τη Ρ.Γ. και αποδίδονται 
σε διάγραμμα 1:1000. 

Υλοποιημένα όρια για τα οποία υπάρχουν ενδείξεις κατάληψης δημό- 
σιας γης (ιδιοκτησία δημοσίου, ΟΤΑ κ.λπ.) ή υπάρχει κοινή συναίνεση 
των ομόρων ιδιοκτητών για μετακίνησή τους, στη σχεδίαση του κτημ/ 
κού διαγράμματος είναι δυνατόν να τροποποιούνται σε συνεργασία με 
την υπηρεσία. 

Ο υπολογισμός των ορθογώνιων συν/νων των ανωτέρω σημείων γί¬ 
νεται στο σύστημα προβολής του κτηματολογικού διαγράμματος με 
οποιαδήποτε μέθοδο που να παρέχει ακρίβεια τουλάχιστον πολυγωνι¬ 
κών σημειών δευτερεύουσας όδευσης. 

Για τις παραπάνω εργασίες ιδρύεται πολυγωνομετρικό δίκτυο ή γίνε- 
ται τ Χρήση υπάρχοντος από τυχόν επίγειες εργασίες που εκπονήθηκαν 
πρόσφατα (αποτύπωση, κτηματογράφηση, πλήρως εξαρτημένες πολυ- 
γωνομετρικές οδεύσεις για συμπλήρωση Φ-Γ διαγραμμάτων κ.λπ.). 

Τα στοιχεία τυχόν υπάρχουσας πολυγωνομετρίας, αφού αξιολογη¬ 
θούν από την Επιβλέπουσα Υπηρεσία, χορηγούνται στο μελετητή κατά 
την έναρξη των εργασιών. 

γ. Κατά την κρίση της Υπηρεσίας θα σημαίνονται με μόνιμη σήμανση 
ορισμένα από τα χρησιμοποιηθέντα ή ιδρυθέντα πολυγ/τρικά σημεία. Η 
σήμανση θα γίνεται: 

1. Σύμφωνα με τις εγκεκριμένες από τον Οργανισμό Κτηματολογίου 
και Χαρτογραφήσεων Ελλάδας προδιαγραφές και το εγκεκριμένο Τιμο¬ 
λόγιο (ίδρυσης Μονίμων Αστικών Τοπογραφικών Δικτύων), 

2. Εφ όσον για οποιονδήποτε λόγο δεν είναι δυνατή η ως άνω σή¬ 
μανση, κατά την κρίση της υπηρεσίας αυτή θα εκτελείται σύμφωνα με 
τις διατάξεις του άρθρου 113 παρ. 3 του Π.Δ. 696/74. Τα σημεία που 
θα σημανθούν με μόνιμη σήμανση θα πρέπει να βρίσκονται σε θέσεις που 
δεν θα καταστραφούν από έργα υποδομής ή μελλοντικές οικοδομικές ερ¬ 
γασίες και σε αποστάσεις 400-600 μ. μεταξύ τους. Κάθε σημείο από 
αυτά θα πρέπει να είναι ορατό από ένα άλλο και από ένα τουλάχιστον 
τριγωνομετρικό σημείο του κρατικού δικτύου. Η πληρωμή των εργα¬ 


σιών θα γίνεται σύμφωνα με το άρθρο 6 παρ. 3 του Π.Δ. 696/74. 

δ. Γίνεται συμπλήρωση και διόρθωση των Φ—Γ διαγραμμάτων με 
επίγειο έλεγχο που περιλαμβάνει: 

- Συμπλήρωση τοπωνυμιών, ονομασιών δρόμων, πλατειών, κοκ χαρα¬ 
κτηριστικών κτισμάτων (ναών, δημοσίων κτιρίων κοκ). 

- Έλεγχο πληρότητας των κτισμάτων που δεν προβλέπεται να αποτυ¬ 
πωθούν. Οι τυχόν ελλείψεις συμπληρώνονται με βοηθητικές μετρήσεις 
εξαρτημένες από τα σταθερά της αποτύπωσης. 

- Έλεγχο και πιθανή διόρθωση κτιρίων με εξώστες ή μαρκίζες που 
έχουν αποδοθεί φωτογραμμετρικά. 

ε. Συμπληρώνεται το διάγραμμα της παρ. (β) ως εξής: 

- Τα μη υλοποιημένα όρια των ιδιοκτησιών σχεδιάζονται όπως προκύ¬ 
πτουν από την εφαρμογή συμβολαίων, διανομών, παραχωρητηρίων, 
δηλώσεων κ.λπ., και από τις εργασίες των παραγράφων (α) και (β). 

- Γίνεται κωδικοποιημένη αρίθμηση ιδιοκτησιών κατά τον ακόλουθο 
τρόπο: Σε κάθε ιδιοκτησία αντιστοιχίζεται ένας ενδεκαψήφιος κτημ. 
αριθμός. Κατά σειρά τα δύο πρώτα ψηφία του κτημ. αριθμού καθορί¬ 
ζουν τον Νομό, τα επόμενα τρία ψηφία τον Δήμο ή την Κοινότητα, τα 
επόμενα δύο ψηφία θα είναι πάντα 00 (διότι δεν υπάρχουν τομείς παρά 
μόνο ΟΤ της Π.Μ.), τα επόμενα δύο ψηφία το ΟΤ της Π.Μ. και τα δύο 
τελευταία ψηφία καθορίζουν την ιδιοκτησία μέσα στο τετράγωνο. Στην 
περίπτωση που το ΟΤ. είναι τριψήφιος αριθμός τότε, θα χρησιμοποιείται 
ένα από τα 00. του τομέα. 

Οι κωδικοί αριθμοί των Δήμων ή Κοινοτήτων θα παρέρχονται από 
την αρμόδια Δ/νση Κτηματολογίου του ΟΚΧΕ. 

Οι κτημ. αριθμοί σημειώνονται με κύκλο μέσα στην ιδιοκτησία. 

Τα όρια των ιδιοκτησιών σημειώνονται με κύκλους ΙΜΜ. 

Το διάγραμμα που προκύπτει με αυτόν τον τρόπο περιλαμβάνει μόνο 
οριζοντιογραφικά στοιχεία και όχι υψομετρικά και αποτελεί το κτημ. 
διάγραμμα. 

Περιλαμβάνει τα όρια των ιδιοκτησιών, τις οικοδομές ή άλλες κατα¬ 
σκευές, τοπωνύμια, ονόματα οδών, πλατειών και χαρακτηριστικών κτι- 
σμάτων (ναών, δημόσιων κτιρίων, νοσοκομείων, κ.λπ.) ΟΤ. Π.Μ., κω¬ 
δικούς αριθμούς ιδιοκτησιών. 

στ. Ψηφιοποιούνται οι κορυφές των μη υλοποιημένων ορίων των ιδιο¬ 
κτησιών, ώστε για το σύνολο των ιδιοκτησιών να έχουν συν/νες των 
ορίων τους. Σε ιδιαίτερο τεύχος του αρθ. 4 αναγράφονται ανά κτηματο- 
γραφικό τετράγωνο οι συν/νες των ορίων των ιδιοκτησιών και επιση- 
μαίνεται ποιές έχουν προκύψει με μετρήσεις και ποιές με ψηφιοποίηση. 

ι. Συντάσσονται κτημ. πίνακες τύπου Α και Β όπως περιγράφονται 
στη αρ. ΚΤ. 690/9.11.82 απόφαση Υπουργού ΠΕΧΩΔΕ και με τα 
στοιχεία που προέκυψαν από την επεξεργασία των δηλώσεων ιδιοκτη¬ 
σίας και της επί τόπου εργασίες. 

Τα εμβαδά των ιδιοκτησιών προκύπτουν αναλυτικά βάσει των συν/ 
νων των ορίων των ιδιοκτησιών. 

Β. Παραδοτέα στοιχεία 

Σε αδιάαταλτη διαφανή φωτοτυπία και τρεις κοινές φωτοτυπίες πα- 
ραδίδονται: 

α. Διάγραμμα πολυγωνομετρίας σε κατάλληλη κλίμακα 

β. Τοπογραφικό διάγραμμα σε κλ. 1:1000 με τα αποτυπωθέντα 
στοιχεία υπαίθρου (πινακίδα απόδοσης) 

γ. Τοπογραφικό διάγραμμα σε κλ. 1:1000 πλήρως συμπληρωμένο 
όπως περιγράφηκε παραπάνω 

δ. Τεύχος στο οποίο αναγράφονται 

- οι υπολογισμοί επίλυσης πολυγωνομετρίας κ.λπ. 

— ανά πινακίδα οι συν/νες των τοποσταθερών (όρια, χαρακτηριστικά 
σημεία) που αποτυπώθηκαν 

ε. Κτηματολογικοί πίνακες Α και Β όπως ανωτέρω περιγράφεται 
(στοιχεία ιδιοκτησιών, εμβαδά). 

Για την εκτέλεση των ανωτέρω εργασιών η τιμή ορίζεται ως εξής: 

1. Για την αποτύπωση στοιχείων που αναφέρονται παραπάνω (όρια 
υλοποιημένων ιδιοκτησιών, χαρακτηριστικά σημεία) συμπεριλαμβανο- 
μένης και της πολυγ/τρίας και σύνταξης του κτημ. διαγράμματος όπως 
ανωτέρω περιγράφεται. 

Δρχ. 425 (τετρακόσιες είκοσι πέντε)/στρ. 

2· Για την σύνταξη των κτημ. πινάκων Α και Β με τα στοιχεία που 
αναφέρονται ανωτέρω δρχ. (40) ανά εγγραφή. 

3. Για τις εργασίες μεταφοράς στοιχείων ιδιοκτησίας μη υλοποιημέ¬ 
νων ιδιοκτησιών από διάγραμμα διανομής οποιοσδήποτε κλίμακας, η 
τιμή ορίζεται σε δρχ. 88 (ογδόντα οκτώ) ανά ιδιοκτησία. 

Άρθρο 4. 

Σύνταξη Κτηματογραφιχού Διαγράμματος Εφαρμογής 

Α. Σχεδίαση Π.Μ. στο νέο Κτηματογραφικό διάγραμμα. 

Πάνω στο πρωτότυπο του νέου υποβάθρου που συντάχθηκε όπως 
ανωτέρω, μεταφέρεται η εγκεκριμένη πολεοδομική μελέτη, ακολουθώ¬ 
ντας το πνεύμα του πολεοδόμου όσον αφορά τη ρυμοτόμηση ή όχι των 
χαρακτηριστικών στοιχείων (χτισμάτων, περιφράξεων κ.λπ.), τις προϋ¬ 
ποθέσεις πλάτους οδών τη σχέση Ρ.Γ. μεταξύ τους, τις τυχόν εκδοθείσες 
τεχνικές εκθέσεις κ.λπ. Βάσει των στοιχείων αυτών βρίσκονται οι εξισώ¬ 
σεις των Ρ.Γ. και από αυτές υπολογίζονται οι συν/νες των κορυφών των 
Ο.Τ. 

Σε περίπτωση που υπάρχουν καμπύλα τμήματα Ρ.Γ. πρέπει να επιδι¬ 
ώκεται η μετατροπή τους σε τόξα κύκλου, με υπολογισμό των συν/νων 
αρχής και τέλους του τόξου. 

Οι κορυφές των Ο.Τ. αριθμούνται με στοιχεία ΤΙ, Τ2, Τ3... για κάθε 

οτ. 

Σε περίπτωση διαπίστωσης αμφιβολίας ή αδυναμίας μεταφοράς της 
εγκεκριμένης πολεοδομικής μελέτης στο υπόβαθρο που απεικονίζει την 
υφιστάμενη κατάσταση, μετά από συνεργασία μελετητή - Υπηρεσίας 
καθορίζεται ο τρόπος επίλυσης του-προκύψαντος προβλήματος με τη 
διαδικασία διόρθωσης ασυμφωνίας, τροποποίησης ρ.σ., αναθεώρησης 
ρ.σ. 

Β. Στη συνέχεια υπολογίζονται: 

α. οι συν/νες των σημείων τομής των πλευρών όλων των ιδιοκτησιών 
με τη Ρ.Γ. 

β. τα εμβαδά των ρυμοτομούμενων και δεσμευόμενων για κοινωφε¬ 
λείς χώρους ιδιοκτησιών, αναλυτικά για όλες τις ιδιοκτησίες. 

Παραδοτέα στοιχεία 

Α1. Μία αδιάσταλτη διαφανής φωτοτυπία και 3 κοινές φωτοτυπίες 
του παραπάνω κτηματογραφιχού διαγράμματος εφαρμογής, όπου ση¬ 
μειώνονται, τα Ο.Τ. και οι χώροι κοινόχρηστών και κοινωφελών λει¬ 
τουργιών (με ρυμοτομικές και οικοδομικές γραμμές), και η αρίθμησή 
τους σύμφωνα με την πολεοδομική μελέτη. Επίσης σημειώνονται οι κο¬ 
ρυφές Ο.Τ. με την αρίθμηση που αναφέρεται παραπάνω. Το διάγραμμα 
αυτό αποτελεί το υπόβαθρο της τελικής τακτοποίησης των ιδιοκτησιών. 

Β1. Μία αδιάσταλτη διαφανής φωτοτυπία και 3 κοινές φωτοτυπίες 
του παραπάνω διαγράμματος, συμπληρωμένου με: 

— αρίθμηση όλων των ορίων των ιδιοκτησιών με αριθμούς 1, 2, 3 .... 
ανά κτηματογραφικό τετράγωνο. 

- αρίθμηση των σημείων τομής των πλευρών των ιδιοκτησιών με τη 
Ρ.Γ. με αριθμούς Ρ1, Ρ2, Ρ3 ... ανά Ο.Τ. Πολεοδομικής μελέτης. 

Β2. Τεύχος όπου αναγράφονται ανά Ο.Τ.: 

α. Ο αριθμός του Ο.Τ., οι συν/νες των κορυφών του, τα μήκη των 
πλευρών και το εμβαδόν του, 

β. Οι συν/νες των σημείων τομής των πλευρών όλων των ιδιοκτη¬ 
σιών με τη Ρ.Γ. 

Β3. Τεύχος όπου θα αναγράφονται ανά κτηματογραφικό τετράγωνο 

α. Οι συν/νες των ορίων των ιδιοκτησιών και επιαημαίνεται ποιες 
έχουν προκόψει με μετρήσεις και ποιές με ψηφιοποίηση όπως περιγρά- 
φεται στο άρθρορ 3 των προδιαγραφών. 

β. τα αναλυτικά εμβαδά των ρυμοτομούμενων και δεσμευόμενων για 
κοινωφελείς χώρους τμημάτων των ιδιοκτησιών. Ελέγχεται η σύ¬ 
μπτωση του αθροίσματος των εμβαδών των εντός των Ρ.Γ. τμημάτων 
των ιδιοκτησιών με το αναλυτικό εμβαδόν του Ο.Τ. 

Η πληρωμή του άρθρου αυτού γίνεται ως εξής: 

1. Για τις εργασίες τής παραγρ. Α, 150 (Εκατόν πενήντα) δρχ./ 
κορυφή Ο.Τ. 

2. Για τις εργασίες της παραγρ. Β, 20 (Είκοσι) δρχ./ρυμοτομούμ. 
οικόπεδο. 

ΚΕΦΑΛΑΙΟ Β 
ΥΨΟΜΕΤΡΙΚΕΣ ΜΕΛΕΤΕΣ 
Άρθρο 5. 

Χωροσταθμικό δίκτυο 

Το χωροσταθμικό δίκτυο θα είναι συνηθισμένης ακρίβειας, σύμφωνα 
με τις προδιαγραφές του άρθρου 114 του Π.Δ. 696/74, εξαρτημένο 
από το κρατικό χωροσταθμικό δίκτυο, ενώ όπου δεν υπάρχει τέτοιο από 
αφετηρία που θα καθοριστεί από την υπηρεσία. 

Οι χωροσταθμικές’αφετηρίες (ΚΕΡΕΚδ) θα τοποθετούνται σε. κα¬ 
τάλληλες θεσεις και με πυκνότητα μέχρι 12 σε κάθε τετραγωνικό χιλιό¬ 
μετρο. Θα σημαίνονται με μόνιμη σύμανση (μπουλόνια ορειχάλκινα) και 


θα αναγράφονται πάνω σ’ αυτά: τα αρχικά του Δήμου ή Κοινότητας ο 
αύξων αριθμός του σημείου και το έτος ίδρυσής τους. 

Η θέση και τα υψόμετρα των ΚΕΡΕΚ5 θα αναγράφονται στο διά¬ 
γραμμα πράξης εφαρμογής και το κτηματογραφικό διάγραμμα εφαρ¬ 
μογής ρυμοτομίας. 

Παραδίνεται τεύχος (σε πρωτότυπο και 3 αντίγραφα) όπου φαίνονται 
οι υπολογισμοί, διάγραμμα χωροσταθμικών αφετηριών σε κατάλληλη 
κλίμακα και σκαριφήματα με τις εξασφαλίσεις των ΚΕΡΕΚδ. 

Η πληρωμή των εργασιών του άρθρου αυτού θα γίνεται σύμφωνα με 
το άρθρο 7 του Π.Δ. 696/74. 

Άρθρο 6. 

Εφαρμογή αξόνων στο έδαφος - „ 

Υψομετρική μελέτη των δρόμων 

Από τις εξισώσεις των ρυμοτομικών γραμμών υπολογίζονται: οι 
συν/νες των αξονοδιασταυρώσεων, των σημείων αλλαγής κατεύθυνσης 
και των στοιχείων αρχή - τέλος - ακτίνα των καμπύλων τμημάτων 
των δρόμων. 

Οι παραπάνω αξονοδιασταυρώσεις με χρήση της υπάρχουσας πολυ- 
γωνομετρίας και των συν/νων τους υλοποιούνται στο έδαφος, σημαίνο- 
νται με ατσαλόκαρφο και ροδέλλα ή με σιδερένιο πάσσαλο κατάλληλου 
μήκους ανάλογα με τό έδαφος και εξασφαλίζονται. Λ 

Κατόπιν συντάσσεται από τον μελετητή σύμφωνα με τις προδιαγρα¬ 
φές του άρθρου 119 παρ. 7 του Π.Δ. 696/74 μηκοτομή των δρόμων 
που περιλαμβάνονται στην πολεοδομική μελέτη και σε κλίμακες: α) Μη¬ 
κών 1:1000 και β) Υψών 1:100. 

Στο πάνω μέρος της μηκοτομής σχεδιάζεται οριζοντιογραφία δρόμου 
σε κλ. 1:1000 μαζί με τις διασταυρώσεις των εγκάρσιων δρόμων. 

Στην οριζοντιογραφία φαίνεται το ανάπτυγμα του άξονα (ώστε να 
υπάρχει αντιστοιχία μεταξύ οριζαντιογραφίας και μηκοτομής) και οι 
Ρ.Γ. του δρόμου και των εγκάρσιων σε μικρό πλάτος εκατέρωθεν. 

Με βάση τα παραπάνω στοιχεία μελετάται και συντάσσεται η ορι¬ 
στική υψομετρική διαμόρφωση των δρόμων (ερυθρά δρόμου). 

Το συνολικό δίκτυο των προτεινόμενων από τον μελετητή υψομετρι¬ 
κών διαμορφώσεων των δρόμων πρέπει να εξασφαλίζει: 

Την ομαλή απορροή των υδάτων της περιοχής, την ομαλή κίνηση 
των οχημάτων και επιβάλλεται να αποφεύγονται τα μεγάλης έκτασης 
χωματουργικά έργα καθώς και οι ουσιώσεις μεταβολές στις εισόδους 
των οικοδομών που μπορεί να προκαλέσουν ζημιές και ανωμαλίες εξυ¬ 
πηρέτησης. 

Επίσης κατά τη μελέτη της οριστικής διαμόρφωσης των δρόμων πρέ¬ 
πει να ληφθούν υπόψη οι ασφαλτοστρωμένοι δρόμοι που πιθανόν υπάρ¬ 
χουν, τα κρασπεδόρειθρα, τα φρεάτια αποχέτευσης, η σύνθεση της πε¬ 
ριοχής με υφιστάμενο εγκεκριμένο σχέδιο (συναρμογή υψομετρικής με¬ 
λέτης με ήδη υφιστάμενη υψομετρική μελέτη). 

Οι καμπύλες της ερυθράς θα χαράσσονται με ακτίνες καμπυλότητας 
άνω των 2000 μ. και μόνο σε εξαιρετικές περιπτώσεις να μπορούν να 
χρησιμοποιηθούν μικρότρες ακτίνες με ελάχιστη 300 μ. για να επιτυγ¬ 
χάνονται οι προϋποθέσεις των παραπάνω παραγράφων. Στις διασταυ¬ 
ρώσεις των δρόμων πρέπει να εμφανίζεται η λεπτομερής διαμόρφωση 
της ερυθράς. 

Οι κατά μήκος κλίσεις πρέπει να είναι: 
α. Όχι μικρότερες του 0,5%. 

Η κλίση 0,5% μπορεί να χρησιμοποιηθεί για τμήμα δρόμου όχι με¬ 
γαλύτερο από 50 μέτρα. 

β. Μέγιστη κλίση ασφαλτόδρομου 15% 
γ. Μέγιστη κλίση δρόμου από μπετόν 20% 
δ. Για κλίση μεγαλύτερη από 20% επιβάλλονται σκαλιά από μπε- 
τρόν. 

θα παραδίδεται σε πρωτότυπο και 3 αντίγραφα: 
α. Τεύχος με υπολογισμούς συν/νων και εξασφαλίσεων αξ/σεων. 
β. Αντίγραφο του Κτημ/κού διαγράμματος Α1 του άρθρ. 4 με σημει¬ 
ωμένες τις αξον/σεις με αρίθμηση ΚΙ, Κ2, Κ3, ... και τους άξονες των 
οδών με αξονική γραμμή. 

γ. Διαγράμματα με τις υψομετρικές μελέτες των δρόμων όπως περι- 
γράφονται στο άρθρο αυτό. 

Η πληρωμή για τις εργασίες του άρθρου αυτού γίνεται: 
α. Για τον προσδιορισμό των αξ/σεων κ.λπ. στο έδαφος, με πρόχειρη 
σήμανση, και εξασφαλίσεις η τιμή ορίζεται σε δρχ. 200 (Διακόσιες) ανά 
αξονοδιασταύρωση. 

β. Για τη χωροστάθμιση αξόνων, σύνταξη μηκοτομής κ.λπ. της υψο¬ 
μετρικής μελέτης, σύμφωνα με το άρθ. 7 παρ. 9β του Π.Δ. 515/89. 

γ. Για τη μελέτη ερυθράς των δρόμων η τιμή ορίζεται σε δρχ. 3.000 
(τρεις χιλιάδες) ανά χιλιόμετρο. 

δ. Για-τη μελέτη ερυθράς σε περιοχές που απαιτείται η κατασκευή 
σκάλας η τιμή ορίζεται σε δρχ. 5.000 (πέντε χιλιάδες) ανά χλμ. 

ΚΕΦΑΛΑΙΟ Γ 

ΣΥΝΤΑΞΗ ΠΡΑΞΗΣ ΕΦΑΡΜΟΓΗΣ 
Άρθρο 7. 

Συμπλήρωση του πίνακα Πράξης Εφαρμογής για περιοχές με εισφο¬ 
ρές του άρθρου 6 κα περιοχές του άρθρου 7 παρ. 5 του ΠΔ. 16.8.85 
(ΦΕΚ 416Δ/30.8.85). 

Συμπλήρωση πινάκων επικειμένων 

1. Συμπλήρωση στοιχείων αρχικών ιδιοκτησιών 

α. Βάσει των κτηματογραφικών στοιχείων, όπως διαμορφώθηκαν με 
τις εργασίες των αρθρ. 2, 3 και 4, καταρτίζεται ανά Ο.Τ. ο πίνακας της 
Πράξης Εφαρμογής, που υπόδειγμά του με υπόμνημα χορηγείται από 
την Υπηρεσία, και συμπληρώνεται με τα στοιχεία των αρχικών ιδιοκτη¬ 
σιών καθώς και με αυτά που αφορούν την σχέση των αρχικών ιδιοκτη¬ 
σιών με την Πολεοδομική μελέτη (ρυμοτομούμενο ή δεσμευόμενο για 
κοινωφελείς χώρους). 

Εφόσον στους κτηματογραφικούς πίνακες παραμένει ο φερόμενος 
ιδιοκτήτης «άγνωστος», η πράξη εφαρμογής προχωρεί με φερόμενο 
ιδιοκτήτη «άγνωστο». 

β· Βάσει του συνολικού εμβαδού κάθε ιδιοκτησίας στην περιοχή έντα¬ 
ξης, με αναφορά στο ιδιοκτησιακό καθεστώς της 10.3.82, και σύμφωνα 
με τις οδηγίες που έχουν δοθεί από το ΥΠΕΧΩΔΕ, υπολογίζεται το θε¬ 
ωρητικά οφειλόμενο εμβαδό λόγω εισφοράς γης (Ε), συγκρίνεται με το 
εμβαδό της ιδιοκτησίας που έχει ρυμοτομηθεί ή έχει δεσμευθεί για κοι¬ 
νωφελείς χώρους (Ρ), και αναγράφεται η διαφορά των δύο εμβαδών σαν 
οφειλή από (Ε-Ρ) ή προς (Ρ-Ε) την ιδιοκτησία. 

γ. Αθροίζονται οι παραπάνω οφειλές για το σύνολο των ιδιοκτησιών 
και συγκρίνονται τα δύο αθροίσματα ώστε να διαπιστωθεί αν υφίσταται 
θεωρητικά ισοζύγιο εισφορών κοινωνικής γης. Από το έλεγχο αυτό ο 
μελετητής σε συνεργασία με την Επιβλέπουσα Υπηρεσία και τον Ο.Τ.Α. 
διαμορφώνει τη γενική ειόνα για τις θεωρητικές δυνατότητες της περιο¬ 
χής και τις γενικές αρχές που πρέπει να ακολουθήσει για την επιτυχέ¬ 
στερη και κοινωνικά αποδεκτή συνολική τακτοποίηση των ιδιοκτησιών 
(π.χ. περιορισμός των μετακινήσεων ορίων ιδιοκτησιών σε περίπτωση 
υπερεπάρκειας γης από εισφορές, προεκτίμηση ύψους απαλλοτριώσεων 
και τμηματική αποκατάσταση ιδιοκτησιών σε περίπτωση ελλείματος 
γης κ.λπ.). 

Για περιοχές του άρθρου 7 παρ..5 του Π.Δ. 16.8.85 (ΦΕΚ 416Δ/ 
30.8.85) όπου ίσχυε παλαιότερα εγκεκριμένο σχέδιο πόλης που ακυρώ¬ 
θηκε για τυπικούς λόγους υπολογίζεται το συνολικό εμβαδόν των δια- 
| μορφωμένων κοινόχρηστων χώρων της περιοχής και συγκρίνονται με 
το συνολικό εμβαδόν των εισφορών της περιοχής, όπως προβλέπεται 
από τις διατάξεις του ως άνω άρθρου. 

2. Τακτοποίηση ιδιοκτησιών, προσδιορισμός τελικής ιδιοκτησίας και 
οικονομικών υποχρεώσεων. 

α. Στη συνέχεια συμπληρώνονται οι υπόλοιπες στήλες του πίνακα της 
Πράξης Εφαρμογής. Αξιοποιώντας τα προηγούμενα συμπεράσματα 
προτείνεται για κάθε ιδιοκτησία ο τρόπος διευθέτησης των οφειλών της 
(δέσμευση τμήματος εισφοράς γης, μετατροπή εισφοράς γης σε χρήμα, 
μετακίνηση της κ.λπ.) και των οφειλών προς αυτή (απόδοση γης σε νέα 
θέση, αποζημίωση κ.λπ.). . 

Στόχος της τακτοποίησης είναι η εξασφάλιση, στο μεγαλύτερο δυ- . 
νατό βαθμό και πάντοτε σύμφωνα με τις προτεραιότητες διάθεσης των 
εισφορών που προβλέπει το άρθρο 8 του Ν. 1337/83, της γης των κοι- 
νόχρηστων και κοινωφελών χώρων που.προβλέπονται από την εγκεκρι¬ 
μένη πολεοδομική μελέτη, η ελαχιστοποίηση των απαλλοτριώσεων και 
η αποκατάσταση των δεσμευόμενων ιδιοκτησιών, στα πλαίσια της γενι- 
κώτερης οικονομίας και της κοινωνικής συναίνεσης. 

β. Παράλληλα γίνονται οι απαιραίτητες τακτοποιήσεις των οικοπέ-' 
δων, καθώς και των νέων οικοπέδων που δημιοϋργούνται από τις ει¬ 
σφορές, σύμφωνα με το ΓΟΚ/85 και το Δ/γμα της Π.Μ. 

Επίσης, σύμφωνα με τις ίδιες διατάξεις, γίνονται και οι προσκυρώ¬ 
σεις των τμημάτων που δεν μπορούν να οικοδομηθούν. 

γ. Η έτσι τακτοποιημένη ιδιοκτησία, περιγράφεται στην τελική της 
μορφή και θέση, με τις συν/νες των κορυφών της το εμβαδό της με το 
νέο της αριθμό και τον αριθμό του Ο.Τ. όπου τακτοποιήθηκε. 

Ο υπολογισμός των προσκυρούμενων τμημάτων'των ιδιοκτησιών γί- ' 
νεται αναλυτικά αφού πρώτα αναλυτικά υπολογισθούν οι συν/νες των 


σημείων τομής των νέων ορίων των ιδιοκτησιών με τη ΡΓ. Για κάθε 
Ο.Τ. ελέγχεται αν το εμβαδόν που προκύπτει αναλυτικά από τις συν/νες 
των κορυφών του συμπίπτει με το άθροισμα των τελικών εμβαδών των 
ιδιοκτησιών που περιέχονται σ’ αυτό. 

Επίσης περιγράφονται οι τελικές υποχρεώσεις σε χρήμα, εκφρασμέ¬ 
νες σε μ2 εμβαδού γης, από και προς την ιδιοκτησία (εισφορά σε χρήμα, 
υποχρεώσεις φορέων ή τρίτων από και προς αυτήν λόγω επιπλέον δέ¬ 
σμευσης για κοινόχρηστα ή κοινωφελή είτε λόγω προσκυρώσεων ή τα¬ 
κτοποιήσεων) και προσδιορίζεται ανά περίπτωση ο υπόχρεος ή δικαιού¬ 
χος φορέας ή τρίτος. 

δ. Μετά τις αρχικές ιδιοκτησίες κάθε Ο.Τ. αναγράφονται και περι- 
γράφονται τα νέα οικόπεδα που δημιουργήθηκαν στο Ο.Τ. με το νέο 
τους αριθμό, τα στοιχεία του νέου ιδιοκτήτη, το εμβαδόν και τις τελικές 
υποχρεώσεις τους. 

ε. Ελέγχονται τα ισοζύγια γης που επιτυγχάνονται με την πράξη 
εφαρμογής (αποκατάσταση σε γη από εισφορές δεσμευομένων ιδιοκτη¬ 
σιών) και τα οικονομικά ισοζύγια καθώς και η δυνατότητα εξασφάλισης 
των πόρων για τις τυχόν απαιτούμενες επιπλέον απαλλοτριώσεις από 
τις μετατροπές εισφορών γης σε χρηματικές και γίνεται επανέλεγχος 
και προσαρμργή της πράξης όπου απαιτείται. 

3. Σύνταξη των πινάκων επικειμένων. 

Σύμφωνα με τα στοιχεία της επίγειας εφαρμογής του σχεδίου και 
των πινάκων της πράξης εφαρμογής, υπολογίζονται τα επικείμενα (κτί¬ 
ρια, μανδρότοιχοι, κατασκευές, δένδρα κ.λπ.) - κατά είδος, αριθμό και 
όγκο - που εμπίπτουν σε τμήματα ιδιοκτησίας που αποξενώνονται από 
τον αρχικό ιδιοκτήτη λόγω ρυμοτομίας, δέσμευσης εδαφικού τμήματος 
για εισφορά γης, μετακίνησης της ιδιοκτησίας σε νέα θέση κ.λπ. Για την 
εκτέλεση των εργασιών αυτών διενεργείται αυτοψία για τον επί τόπου 
έλεγχο και συμπληρώνονται οι πίνακες που χορηγεί υπόδειγμα η Υπη¬ 
ρεσία. 

Θα παραδίδονται τα πρωτότυπα των πινάκων της πράξης εφαρμο¬ 
γής και των πινάκων επικειμένων και έξι (6) αντίγραφα. 

Για την εκτέλεση των παραπάνω εργασιών η τιμή ορίζεται ως εξής: 

α. Για κάθε ιδιοκτησία που περιλαμβάνεται στον πίνακα της Π.Ε. 
δρχ. 200 (διακόσιες). 

β. Για κάθε μία από τις παραπάνω ιδιοκτησίες που μεταβάλλονται τα 
όριά της (πλην της ρυμοτόμησης) ή μετακινείται για την αξιοποίηση της 
εισφοράς, δρχ. 100 (εκατό). 

γ. Για κάθε ιδιοκτησία που συμμετέχει στον πίνακα επικειμένων, 
δρχ. 50 (πενήντα). 

Άρθρο 8. 

Σχεδίαση διαγράμματος πράξης εφαρμογής 
σε περιοχές με εισφορές του άρθρου 7. 

Το διάγραμμα της πράξης εφαρμογής συντάσσεται με υπόβαθρο το 
διάγραμμα εφαρμογής του άρθρου 4.Α. 

Το υπόβαθρο πρέπει επίσης να περιλαμβάνει: 

- Τα όρια της πολεοδομικής ενότητας. 

- Τα όρια της περιοχής του άρθρου 7 παρ. 5 του Π.Δ. 16.8.85 
(ΦΕΚ 416Δ/ 30.8.85). 

- Τα όρια του παλαιού εγκεκριμένου σχεδίου, ή οικισμού προ του 23. 

Στο παραπάνω υπόβαθρο συμπληρώνονται τα εξής: 

α. Τα νέα όρια των οικοπέδων όπως προκύπτουν μετά την τελική τα¬ 
κτοποίησή τους, με διακεκομένη γραμμή (-) πάχους 0,2. 

β. Τα όρια των ρυμοτομούμενων ή δεσμευόμενων για κοινόχρηστους 
και κοινωφελείς χώρους τμημάτων των ιδιοκτησιών, τα οποία δεν εξα¬ 
σφαλίζονται από εισφορές αλλά αποτελούν αντικείμενο απαλλοτρίωσης 
από μέρους του αντίστοιχου φορέα. 

γ. Οι κορυφές των ορίων των οικοπέδων, όπως διαμορφώνονται τε¬ 
λικά με κύκλο διαμέτρου 2 ΜΜ., πάχος γραμμής 0,1. και νέα αρίθμηση 
1, 2, 3,... ανά Ο.Τ. Όπου οι κορυφές είναι νέες, μέσα στον κύκλο σημει¬ 
ώνονται δυο χιαστί γραμμές, με πάχος γραμμής 0,1. Όπου οι κορυφές 
παραμένουν στη θέση των παλιών,.παραμένει ο παλιός κύκλος και προ¬ 
στίθεται δεύτερος 2 ΜΜ. 

δ. Γίνεται νέα αρίθμηση όλων των ιδιοκτησιών, ανά Ο.Τ., μετά την 
τελική τους τακτοποίηση με αριθμούς 01, 02, 03 ... Όπου δημιουργεί- 
ται νέο οικόπεδο από τις εισφορές, σημειώνεται επιπλέον με την ένδειξη 
Ν. 

Θα παραδίδεται: 1).το πρωτότυπο κτηματογραφικό διάγραμμα Π.Ε. 
σε πλαστικό αδιάσταλτο διαφανές, μία διαφανής φωτοτυπία και τρεις 
κοινές. 2) Πίνακες ανά Ο.Τ. και οικόπεδο με τις συν/νες των κορυφών 
όλων των οικοπέδων και τα εμβαδά των οικοπέδων που προκύπτουν 
απ’ αυτές, όπως διαμορφώνονται με την Π.Ε. καθώς και οι συν/νες και 

το εμβαδό των τμημάτων που περιγράφονται στην παρ. (β) του άρθρου 
αυτού. 

Για την εκτέλεση των παραπάνω εργασιών, η τιμή ορίζεται σε δρχ. 
15 (δέκα πέντε) για κάθε στρέμμα συνολικής έκτασης περιοχής μελέ¬ 
της. . 

Άρθρο 9. 

Συμμετοχή στις διαδικασίες κύρωσης - επεξεργασία 
ενστάσεων κ.λπ. - Σύνταξη γενικής έκθεσης. 

Ο μελετητής συμμετέχει στις διαδικασίες ανάρτησης της πράξης εφαρ¬ 
μογής και ενημέρωσης των ενδιαφερομένων. 

Παραλαμβάνει από τον Δήμο ή την επιβλέπουσα υπηρεσία αντίγραφα 
όλων των ενστάσεων που υποβλήθηκαν κατά της πράξης εφαρμογής, 
τις ταξινομεί ανά Ο.Τ. και προβαίνει σε συνεργασία με την υπηρεσία στη 
γραπτή επεξεργασία τους που περιλαμβάνει, για κάθε ένσταση, περι¬ 
γραφή του περιεχομένου της και πρόταση για την αποδοχή, μερική απο¬ 
δοχή ή απόρριψή της με τεκμηριωμένη αιτιολόγηση κατά τις κείμενες 
διατάξεις. 

Προσαρμόζει τα διαγράμματα και τους πίνακες της πράξης εφαρμο¬ 
γής, όπως διαμορφώνονται μετά την κρίση των ενστάσεων από τον Νο¬ 
μάρχη. Εφόσον η πράξη ανασυντάσσεται εν όλω ή εν μέρει επαναλαμβά¬ 
νονται οι (αντίστοιχες προηγούμενες εργασίες του άρθρου αυτού, 

Παραδίδει την τελική μελέτη πράξης εφαρμογής, δηλ. το σύνολο των 
πινάκων και διαγραμμάτων των προηγουμένων άρθρων. 

Συντάσσει και παραδίδει συνολική συνοπτική έκθεση, σχετικά με το 
βαθμό επίτευξης των ισοζυγίων γης, τις τυχόν επί πλέον απαιτούμενες 
απαλλοτριώσεις ανά φορέα, τα προβλεπόμενα έσοδα του ΕΤΕΡΠΣ και 
πρόταση διάθεσης τους κ.λπ., εκφρασμένα σε μ2 εμβαδοϋ γης. 

Ειδικώτερα η έκθεση αναφέρεται στα εξής σημεία: 

1. Συνολικό εμβαδόν νέων οικοπέδων. 

2. Συνολικές απαιτούμενες επιπλέον απαλλοτριώσεις για κοινόχρη¬ 
στους χώρους, 

3. Συνολικές απαιτούμενες επιπλέον απαλλοτριώσεις για κοινωφε¬ 
λείς χώρους. 

4. Σύνολο εσόδων Ο.Τ.Α. από μετατροπές εισφορών γης σε χρήμα. 

5. Πρόταση για διατιθέμενο ποσό από το (4) για απαλλοτριώσεις κοι¬ 
νοχρήστων (2). 

6. Πρόταση για διατιθέμενο ποσό από το (4) για απαλλοτριώσεις κοι¬ 
νωφελών ανά φορέα (3). 

7. Υπόλοιπο αποιλλοτριώσεων, σύμφωνα με την πρόταση για κοινό¬ 
χρηστα (πρόβλεψη επιβάρυνσης Δήμου). 

8. Υπόλοιπο απαλλοτριώσεων, σύμφωνα με την πρόταση για κοινω¬ 
φελή (πρόβλεψη επιβάρυνσης ανά φορέα). 

9. Υπόλοιπο εσόδων Ο.Τ.Α. από μετατροπές εισφορών γης σε χρήμα 

(4-5-6). 

10. Σύνολο εσόδων Ο.Τ.Α. από εισφορά σε χρήμα. 

11. Έσοδα Δήμου από προσκυρώσεις καταργούμενων κοινόχρηστων 
χώρων. 

θα παραδίδονται το σύνολο των πινάκων και διαγραμμάτων (πρω-· 
τότυπα και αντίγραφα) των προηγούμενων άρθρων, όπως τυχόν διορ¬ 
θώθηκαν κατα την κύρωση της πράξης εφαρμογής από τον Νομάρχη, 
καθώς και το πρωτότυπο και έξη (6) αντίγραφα της συνολικής συνοπτι¬ 
κής έκθεσης. 

Για την εκτέλεση των παραπάνω εργασιών, η τιμή ορίζεται σε δρχ. 
40 (σαράντα)/στρέμμα. 

Εφόσον μετά την κρίση των ενστάσεων ανασυντάσσεται εν όλω ή εν 
μέρει η μελέτη, για κάθε οικόπεδο που τα στοιχεία του μεταβάλλονται 
στον Πίνακα Πράξης Εφαρμογής ή στο διάγραμμα ή και στα δύο, ορίζε¬ 
ται τιμή 200 (διακόσιες) δρχ./στρέμμα. 

Άρθρο 10. 

Σύνταξη πράξεων επιβολής εισφοράς 
και των εντύπων «του τις συνοδεύουν. 

Μετά τον καθορισμό της αξίας γης, σύμφωνα με το Π.Δ. 5/86, ο με¬ 
λετητής συντάσσει και παραδίδει στην υπηρεσία τις πράξεις επιβολής ει¬ 
σφοράς και τα έντυπα που τις συνοδεύουν σύμφωνα με την 30764 - 
5024 - 6.4.88 απόφαση ΥΠΕΧΩΔΕ. 

Για την εργασία αυτή ορίζεται τιμή 15 (δέκα πέντε) δρχ. ανά εγ¬ 
γραφή εφ’ όσον το πρόγραμμα διατίθεται από την υπηρεσία. 


Άρθρο 11. 

Αρχειοθέτηση στοιχείων για χρήση Η/Υ 

0 μελετητής παραδίδει μηχανογραφημένα σε δισκέτες τα παρακάτω 
σειριακά αρχεία αναγνώσιμα από προσωπικούς υπολογιστές τύπων 
ΙΒΜ ΡΟ - XI - ΑΤ και συμβατών. 

1. Αρχεία με προέκταμα ΤΠΙ, ΡΟΕ, ΗΟΚ που περιέχουν τα στοιχεία 
του πολυγ/κού και χωροσ/κού δικτύου δηλ. όνομα X, Υ, Η. 

2. Αρχείο με προέκταμα ΚΟΤ που περιέχει τις συν-νες των κορυφών 
των Ο.Τ. δηλ. άνομα, X, Υ και αρχείο με προέκταμα Γ1ΙΑ που περιέχει 
τις συν/νες των αξ/σεων δηλ. όνομα, X, Υ, Η. 

3. Αρχείο με προέκταμα ΑΚΧ που περιέχει τις συν/νες των ορίων 
των αρχικών ιδιοκτησιών δηλ. όνομα, X, Υ. 

4. Αρχείο με προέκταμα ΤΕΕ που περιέχει τις συν/νες των ορίων 

των τελικών ιδιοκτησιών όπως αυτές προκύπτουν από την Π.Ε. δηλ. 
όνομα, X, Υ. · 

5. Αρχείο με προέκταμα ΚΤΗ που περιέχει τους αλφαβητικούς και 
αριθμητικούς πίνακες. 

6. Αρχείο με προέκταμα ΕΕΑ που περιέχει τα στοιχεία του πίνακα 
εφαρμογής. 

Για τις παραπάνω εργασίες εγγραφής και παράδοσής τους σε δύο 
αντίγραφα δισκετών Η/Υ η τιμή ορίζεται σε 25 (είκοσι πέντε) δρχ. ανά 
τελική ιδιοκτησία. 

Άρθρο 12. 

Μεταβατικές διατάξεις για μελέτες εφαρμογής Β κατοικίας με εφαρ¬ 
μογή των Προδιαγραφών και Τιμολογίου της 47037/7767/ 
16.6.1986 απόφαση Υπουργού ΠΕΧΩΔΕ και της αρ. ΚΤ-690/ 
9.11.82 απόφασης Υπουργού για την σύνταξη και ενημέρωση φωτο- 
γραμμετρικών και τοπογραφικών διαγραμμάτων σε κλ. 1:1.000 και 
κτημ. αποτύπωση περιοχών οικιστικής ανάπτυξης. . . 

Α. Οι συμβάσεις των μελετών της κατηγορίας αυτής, δύνανται κατά 
την κρίση της υπηρεσίας και με αποδοχή του μελετητή, να τροποποιού¬ 
νται εν όλω ή εν μέρει ώστε να εκπονηθούν σύμφωνα με τις προδιαγρα¬ 
φές και το Τιμολόγιο της παρούσας ως ακολούθως: 

1. Στις περιπτώσεις μελετών που δεν έχει παραδοθεί η ενημέρωση 
του τοπογραφικού φωτογραμμετρικού διαγράμματος της προς μελέτη 
περιοχής, σύμφωνα με την αρ. ΚΤ.690/9.11.1982 απόφαση, ή έχει 
μεν παραδοθεί αλλά οι εργασίες του Α κεφαλαίου (εφαρμογή του εγκε¬ 
κριμένου σχεδίου στο έδαφος σύμφωνα με τις προηγούμενες προδιαγρα¬ 
φές) δεν έχουν ολοκληρωθεί τότε οι μελέτες μπορούν να ολοκληρωθούν 
σύμφωνα με τις προδιαγραφές και το Τιμολόγιο της παρούσας. 

2. Επίσης μελέτες που έχουν εκπονήσει το Α κεφ. (εφαρμογή του 
εγκεκριμένου σχεδίου στο έδαφος) σύμφωνα με τις απαιτήσεις της πα¬ 
ρούσας μπορούν να ολοκληρωθούν σύμφωνα με τις προδιαγραφές και το 
Τιμολόγιο της παρούσας. 

Οι εργασίες του κεφ. Α (σύνταξη κτημ. υπόβαθρου - εφαρμογή ΠΜ) 
συμπεριλαμβανομένων και τυχόν εκπονηθεισών εργασιών για την ενη¬ 
μέρωση των Φ-Γ διαγραμμάτων αμοίβονται, με 450 δρχ./στρ. 

Β. Οι λοιπές μελέτες της κατηγορίας αυτής, ολοκληρώνονται με 
τις Προδιαγραφές και το Τιμολόγιο που εγκρίθηκαν με την 47037/ 
7767/16.6.86 απόφαση Υπουργού ΠΕΧΩΔΕ. 

1. Σε περιπτώσεις που το υπόβαθρο της ΠΜ ήταν Φ-Γ διαγράμματα 
και για την σύνταξη· του κτηματογραφικού διαγράμματος εφαρμογής 
του άρθρου Α5 και των λοιπών διαγραμμάτων των προδιαγραφών του 
προηγούμενου εδαφίου, έγινε από τον μελετητή συμπλήρωση του υπό¬ 
βαθρου με αποτύπωση που περιλαμβάνει τα όρια και τα επικείμενα των 
ρυμοτομούμενων τμημάτων των ιδιοκτησιών και άλλων στοιχείων πλη¬ 
σίον της Ρ.Γ., (κτίσματα, όρια, περιφράξεις κ.λπ). 

Οι εργασίες αυτές πληρώνονται στον μελετητή υπό τις παρακάτω 
προϋποθέσεις: < 

α) Το κτηματογραφικό διάγραμμα εφαρμογής του άρθ. Α5 που συ¬ 
ντάχθηκε βάσει των στοιχείων της αποτύπωσης να έχει παραδοθεί από 
τον μελετητή εντός 2 μηνών από της ισχύος της παρούσας και β) να βε¬ 
βαιώνεται από τον Ο.Τ.Α. και το Ν.Τ. ότι δεν έχει καταβληθεί αμοιβή ή. 
συναφθεί σύμβαση για την εκπόνηση των εν λόγω εργασιών! 

Παραδοτέα στοιχεία: 

Στο πρωτότυπο (ή σε αδιάστάλτη διαφανή φωτοτυπία) και τρεις κοι¬ 
νές φωτοτυπίες παραδίδονται: 

α. Διάγραμμά πολυγωνομετρίας σε κατάλληλη κλίμακα. 

β. Διάγραμμα σε κλ. 1:1.000 με τα αποτυπωθέντα στοιχεία. 

γ. Διάγραμμα σε κλ. 1:1.000 πλήρως συμπληρωμένο. 

δ. Τεύχος στο οποίο αναγράφονται οι υπολογισμοί επίλυσης πολυγω¬ 
νομετρίας κ.λπ. 

Η τιμή των παραπάνω εργασιών, συμπεριλαμβανομένης και της πο- 
λυγωνομετρίας είναι 214 (διακόσιες δέκα τέσσερις) δρχ./στρ. μικτής 
επιφάνειας αποτυπωθείσης περιοχής. 

2. Στις εν ενεργεία μελέτες εφ’ όσον μετά την κρίση των ενστάσεων 
του άρθ. Γ15 των προδιαγραφών που εγκρίθηκαν με την 47037/ 
7767/16.6.86 απόφαση διορθώνονται τα τελικά όρια των ιδιοκτησιών 
και εφ’ όσον η διόρθωση δεν οφείλεται σε υπαιτιότητα του μελετητή, για 
κάθε οικόπεδο που μεταβάλλονται τα τελικά όρια του με την τελική 
απόφαση καθορίζεται τιμή 150 (εκατόν πενήντα) δρχ. 

3. Ο μελετητής εκπονεί τις εργασίες του άρθρ. 10 της παρούσας βά¬ 
σει προγράμματος που του χορηγείται από την υπηρεσία. Για την εργα¬ 
σία αυτή η τιμή ορίζεται σε δρχ. 20 (είκοσι) ανά εγγραφή. 

Η αναθεώρηση όλων των παραπάνω συμβάσεων για τις περιπτώσεις 
Α και Β γίνεται με την έγκριση Σ.Π. και την υπογραφή Σ.Σ., σύμφωνα 
με τις διατάξεις του άρθ. 7 του Ν. 716/77 και του άρθρ. 9 του Π.Δ. 
194/79. 


Η προβλεπόμενη στις συμπληρωματικές συμβάσεις των προηγουμέ¬ 
νων παραγρ. Α και Β προθεσμία εκπόνησης των εργασιών καθορίζεται, 
κατά την κρίση της υπηρεσίας. 

Άρθρο 13. 

Οι αμοιβές των εργασιών των άρθρων 1-11 της παρούσας είναι ανηγ- 
μένες σε τιμές του χρόνου έκδοσης του Π.Δ. 696/74 και αναπροσαρμό¬ 
ζονται τιμαριθμικά σύμφωνα με τον συντελεστή λ του άρθρου 4 του Π.Δ. 
696/74 «περί αμοιβών Μηχανικών κ.λπ.», όπως τροποποιήθηκε από 
το Π.Δ. 515/89 και υπόκεινται σε έκπτωση υπέρ του Δημοσίου σύμ¬ 
φωνα με την Δ17α/01/120/Φ.4.8/6.10.88 (ΦΕΚ 761/19.10.88) 
κοινή απόφαση των Υπουργών Οικονομικών και ΠΕΧΩΔΕ. 

Οι αμοιβές των εργασιών των συμπληρωματικών συμβάσεων των 
μεταβατικών διατάξεων του άρθ. 12 της παρούσας, διέπονται ως προς 
το λ και την έκπτωση υπέρ του Δημοσίου, από τις μεταβατικές διατάξεις 
του Π.Δ. 515/89. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



